321. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Τ.4413/343/Α0019 της  11 Οκτ.-26 Νοεμ.2002 (ΦΕΚ  Β΄1479) Καθιέρωση νέου εντύπου «Πιστοποιητικό Ταξινόμησης Οχημάτων». ΄Εχοντας υπόψη: 1. Τις διατάξεις της παρ.1 του άρθρου 1, της παρ.4 του άρθρου 5 και του άρθρου 9 του Ν.Δ. 1146/1972(ΦΕΚ 64/Α). 2. Τις διατάξεις του άρθρου 2 του Β.Δ. 109/1973 (ΦΕΚ 33/Α). 3. Τις διατάξεις του άρθρου 5 του Ν 722/1977 (ΦΕΚ 299/Α). 4. Τις διατάξεις του άρθρου 7 του Ν.1573/1985 (ΦΕΚ 201/Α). 5. Τις διατάξεις της παρ.6 του άρθρου 130 του Εθνικού Τελωνειακού Κώδικα (Ν 2960/01-ΦΕΚ 265/Α/22.11.2001). 6. Την ΣΤ 3365/1.2.1973 ΦΕΚ 166/Β) απόφαση του Υπουργού Ναυτιλίας, Μεταφορών και Επικοινωνιών, «περί καθορισμού τύπου βιβλιαρίου μεταβολών και κυριότητας και κατοχής οχημάτων και μοτοσικλετών, των επιβαλλομένων εις αυτό καταχωρήσεων, ως και τρόπου εξευρέσεως στοιχείων των μεταβιβαζομένων αυτοκινήτων οχημάτων ή μοτοσικλετών δια την καταβολή υπέρ του Δημοσίου των υπό του άρθρου 4 του Ν.Δ. 1146/1972 οριζομένων τελών». 7. Την ΣΤ-26322/1.11.77 (ΦΕΚ 1099/Β) Κοινή Απόφαση των Υπουργών Οικονομικών και Συγκοινωνιών, με την οποία καθορίσθηκε το περιεχόμενο και ο τύπος των πιστοποιητικών κυριότητας και της νέας άδειας κυκλοφορίας καθώς και ο τρόπος διακίνησης και η διαδικασία χορήγησης, αντικατάστασης και οι επιβαλλόμενες σ' αυτά καταχωρήσεις, όπως τελευταία τροποποιήθηκε με την       Τ 2207/419/Α0019/4.4.96 όμοια. 8. Την ανάγκη αναμόρφωσης του Πιστοποιητικού Ταξινόμησης Αυτοκινήτου, που προέκυψε μετά την εφαρμογή των διατάξεων του Ν. 2753/99 (ΦΕΚ 249/Α) και στα πλαίσια υλοποίησης του Ολοκληρωμένου Πληροφοριακού Συστήματος των Τελωνείων. 9. Την 1100383/1330/Α0006/31.10.2001( ΦΕΚ 1485/Β) Απόφαση του Πρωθυπουργού και Υπουργού Οικονομικών περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών. 10. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: ΑΡΘΡΟ 1 Πιστοποιητικό Ταξινόμησης Οχημάτων Καθιερώνεται ενιαίος τύπος πιστοποιητικού για όλες τις κατηγορίες οχημάτων, όπως το συνημμένο υπόδειγμα που αποτελεί αναπόσπαστο μέρος της παρούσας. Στο νέο αυτό Πιστοποιητικό θα αναγράφεται διακριτικό γράμμα για την αντίστοιχη κατηγορία οχήματος (Μ)οτοσικλέτες, (Ε)πιβατικά, (Φ)ορτηγά, (Λ)εωφορεία, (Ρ)υμουλκούμενα. α) Τύπος, Διαστάσεις και Περιεχόμενο Πιστοποιητικού. (Μετά τη σελ. 208,9682) Σελ. 208,9683 Τεύχος-Σελ. Γενικά περί κυκλοφορίας αυτοκινήτων 21.Ε.α.318-321 Το πιστοποιητικό αυτό συντάσσεται σε ειδικό μηχ/κό έντυπο, το οποίο καθιερώνεται με την απόφαση αυτή και φέρει τον τίτλο «Πιστοποιητικό Ταξινόμησης Οχημάτων», έχει διαστάσεις 2.10 χ 2.97 χιλ. και κωδικό αριθμό Τ 01.19. Κάθε σειρά (SET) του παραπάνω μηχ/κού εντύπου αποτελείται από τρία αντίτυπα, με όμοιο κείμενο και γραμμογράφηση εκτός των ενδείξεων που αναφέρονται παρακάτω δηλαδή, στο πρώτο και δεύτερο (Α και Β αντίστοιχα) είναι εκτυπωμένη πάνω από τον τίτλο του εντύπου η ένδειξη «Για την Υπηρεσία Μεταφορών και Επικοινωνιών» και στο τρίτο αντίτυπο (Γ) όμοια η ένδειξη «Στέλεχος». Τα δύο πρώτα αντίτυπα στην πίσω πλευρά έχουν εκτυπώσεις για τρεις διαδοχικές μεταβιβάσεις μόνο για Επιβατικά αυτοκίνητα και Μοτοσικλέτες ιδιωτικής χρήσης και Επιβατικά ρυμουλκούμενα, ημιρυμουλκούμενα ( τροχόσπιτα). Για το παραπάνω έντυπο θα χρησιμοποιηθεί λευκός αυτογραφικός χάρτης για όλα τα αντίτυπα. Το νέο αυτό πιστοποιητικό διαλαμβάνει τα εξής στοιχεία: Στοιχεία Α ΄και Β΄ Παραλήπτη και πλήρη περιγραφή του οχήματος, σύμφωνα με το επισυναπτόμενο έντυπο. Επί πλέον, σ' αυτό υφίστανται χώροι (θέσεις) για την αναγραφή περιορισμών ή απαγορεύσεων μεταβίβασης, σύμφωνα με τις ισχύουσες διατάξεις.  Για τα ιδιωτικής χρήσης αυτοκίνητα οχήματα (Επιβατικά, Μοτοσικλέτες και Επιβατικά ρυμουλκούμενα ή ημιρυμουλκούμενα (τροχόσπιτα) υφίστανται τρεις(3) χώροι (θέσεις) για τη μεταβίβαση ανάριθμου αυτοκινήτου με τις αντίστοιχες βεβαιώσεις από τον Προϊστάμενο της αρμόδιας ΔΟΥ ότι καταβλήθηκε το τέλος μεταβίβασης του συγκεκριμένου αυτοκινήτου οχήματος. Επίσης, υπάρχει χώρος (θέση) για τη βεβαίωση από το αρμόδιο τελωνείο ότι καταβλήθηκε ή ότι απαλλάσσεται από την καταβολή του Τέλους Ταξινόμησης και χώρος (θέση) για τη βεβαίωση από τον Προϊστάμενο της αρμόδια ΔΟΥ ότι καταβλήθηκε το τέλος άδειας οχήματος για την έκδοση της πρώτης άδειας κυκλοφορίας αυτού. Επί πλέον, επί του νέου αυτού Πιστοποιητικού υπάρχει χώρος, επί του οποίου δηλώνεται από τον εισαγωγέα ότι το περιγραφόμενο στο πιστοποιητικό όχημα είναι εγκεκριμένο από το Υπουργείο Μεταφορών και Επικοινωνιών και αναγράφεται και το χρώμα του οχήματος. Σελ. 208,9684 Τεύχος-Σελ. Το πιστοποιητικό αυτό συντάσσεται εις τριπλούν με στοιχεία Α, Β και Γ. Από τα τρία αντίτυπα τα με στοιχεία Α και Β προορίζονται για την Υπηρεσία μεταφορών και Επικοινωνιών, προκειμένου να εκδοθεί η σχετική άδεια κυκλοφορίας, το δε με στοιχείο Γ παραμένει ως Στέλεχος στην Τελωνειακή Υπηρεσία. β) Τρόπος διακίνησης του Πιστοποιητικού, επιβαλλόμενες σ' αυτό καταχωρήσεις: Το πιστοποιητικό αυτό θα καταχωρείται σε ιδιαίτερο βιβλίο, κοινό για όλες τις κατηγορίες των οχημάτων, το οποίο καθιερώνεται με την απόφαση αυτή και λαμβάνει από αυτό τον κατά σειρά της καταχώρησής του, αύξοντα αριθμό. Ο αριθμός αυτός θα τίθεται και στα τρία αντίτυπα αυτού. 21.Ε.α.321 Γενικά περί κυκλοφορίας αυτοκινήτων Στο παραπάνω βιβλίο θα είναι καταχωρημένα τα εξής στοιχεία: Κωδικός Τελωνείου, πλήρη στοιχεία του παραλήπτη, ημερομηνία καταχώρησης, είδος του οχήματος, ο αριθμός του πιστοποιητικού, ο αριθμός πλαισίου, ο αριθμός κινητήρα, το είδος του παραστατικού (Διασάφηση ή Ειδική Δήλωση), ο κωδικός του παραστατικού. Το βιβλίο αυτό καθώς και τα στελέχη των πιστοποιητικών δεν θα υποβάλλονται στη Διεύθυνση Ελέγχου Τελωνειακών Αρχών, αλλά θα τηρούνται στο τελωνείο επί μία δεκαετία από την έκδοσή τους. Το έντυπο πιστοποιητικού, που καθιερώνεται με την απόφαση αυτή, καθώς και το βιβλίο καταχώρησης αυτού θα εκτυπωθούν από την Υπηρεσία Εκτύπωσης Εντύπων και Αξιών Δημοσίου του Υπουργείου Οικονομίας και Οικονομικών. Μετά την καταχώρηση αυτού, τα αντίτυπα με στοιχεία Α και Β παραδίδονται στον παραλήπτη του οχήματος. Μετά τη χορήγηση του παραπάνω πιστοποιητικού, εάν ο κύριος και κάτοχος του οχήματος επιθυμεί να το μεταβιβάσει ανάριθμο (χωρίς να ζητήσει προηγουμένως την έκδοση άδειας κυκλοφορίας στο όνομά του), υποχρεώνεται να μεταβεί στην αρμόδια Δημόσια Οικονομική Υπηρεσία (ΔΟΥ), η οποία προβαίνει στον υπολογισμό και την είσπραξη του τυχόν οφειλόμενου τέλους μεταβίβασης αυτοκινήτου οχήματος που απαιτείται για την πραγματοποίηση της μεταβίβασης. Προκειμένου για τα Ε.Ι.Χ. Επιβατικά αυτοκίνητα και μοτοσικλέτες ιδιωτικής χρήσης και Επιβατικά ρυμουλκούμενα, ημιρυμουλκούμενα, (τροχόσπιτα) μετά την καταβολή των παραπάνω οικονομικών επιβαρύνσεων, ο Προϊστάμενος της αρμόδιας ΔΟΥ βεβαιώνει σε όλα τα αντίτυπα του πιστοποιητικού την καταβολή αυτών. Στη συνέχεια, τα συμβαλλόμενα μέρη (πωλητήςαγοραστής) αναγράφουν στην οικεία θέση όλων των αντιτύπων του πιστοποιητικού την γενόμενη μεταβίβαση και υπογράφουν. Σε περίπτωση μεταβίβασης του οχήματος με συμβολαιογραφικό έγγραφο, ο συμβολαιογράφος καταχωρεί τη γενόμενη μεταβίβαση στην οικεία θέση του πιστοποιητικού. Για την έκδοση της πρώτης άδειας κυκλοφορίας υποχρεώνεται ο κάτοχος του οχήματος να μεταβεί στην αρμόδια ΔΟΥ για τη βεβαίωση και καταβολή του τέλους άδειας οχήματος για την έκδοση αυτής. Ο κάτοχος του οχήματος θα πρέπει να προσκομίσει τα χορηγούμενα από την Τελωνειακή Υπηρεσία δύο αντίτυπα στην Υπηρεσία Μεταφορών και Επικοινωνιών για την έκδοση της άδειας κυκλοφορίας στο όνομά του. Το αντίτυπο του πιστοποιητικού με στοιχείο Β καταχωρείται από την Υπηρεσία Μεταφορών και Επικοινωνιών, σε συγκεντρωτική κατάσταση, κατά Τελωνείο και επιστρέφεται στο τέλος κάθε μήνα με έγγραφο επί αποδείξει στο Τελωνείο που το εξέδωσε. Η Τελωνειακή Αρχή, μόλις λαμβάνει το αντίτυπο αυτό, θα προβαίνει σε συσχέτιση αυτού με το αντίτυπο με στοιχείο Γ, που έχει στα χέρια της, για να διαπιστώσει εάν έχουν επέλθει επ' αυτού παραποιήσεις ή μεταβολές. Το αντίτυπο με στοιχείο Α παραμένει στην Υπηρεσία Μεταφορών και Επικοινωνιών. γ) Το υπόδειγμα του νέου εντύπου επισυνάπτεται στην παρούσα απόφαση. ΑΡΘΡΟ 2 1. Διατηρείται σε ισχύ και μετά την καθιέρωση του νέου ενιαίου Πιστοποιητικού Ταξινόμησης, το προβλεπόμενο από τις διατάξεις του Ν.Δ.1146/1972 (άρθρο 1 παραγ.1 και 2) και της ΣΤ.3365/1-2-1973 απόφασης του Υπουργού Ναυτιλίας, Μεταφορών και Επικοινωνιών, βιβλιάριο μεταβολών κυριότητας και κατοχής των επαγγελματικών αυτοκινήτων οχημάτων πάσης κατηγορίας και χρήσης [Φορτηγά αυτοκίνητα και Μοτοσικλέτες, Λεωφορεία, Επιβατικά (Ταξί) και αυτοκίνητα που δεν ανήκουν στις προηγούμενες κατηγορίες (Γερανοί, Συνεργεία)]στους χώρους (θέσεις) του οποίου, γίνεται η μεταβιβαστική πράξη από τον αρμόδιο Υπάλληλο του Υπουργείου Μεταφορών και Επικοινωνιών της Νομαρχιακής Αυτοδιοίκησης, αφού προηγουμένως βεβαιώσει ο Προϊστάμενος της αρμόδιας ΔΟΥ την είσπραξη των τυχόν οφειλομένων οικονομικών επιβαρύνσεων. ΑΡΘΡΟ 3 Από την έναρξη εφαρμογής της παρούσας Απόφασης καταργείται η παράγραφος 1 του Κεφαλαίου Α΄ της 26322/1.11.77 Κοινής Απόφασης των Υπουργών Οικονομικών και Συγκοινωνιών. ΑΡΘΡΟ 4 Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. (Ακολουθεί Υπόδειγμα) (Μετά τη σελ. 208,9684) Σελ. 208,9685 Τεύχος-Σελ. Γενικά περί κυκλοφορίας αυτοκινήτων 21.Ε.α.321